<classify> HASSAN DAUDI NA MITANDAO ANAITWA AndreRush, umri wake ni miaka 45. Ni wananchi wachache wa Marekani wasiomfahamu huyujamaa. Licha yaumaarufu alionao, majukumu yake ya kazi huishia jikoni tu. Hicho ndichokilichomweka ndani ya Ikulu ya Marekani, kuhakikisha milo mitatu inapatikana,tena kwa wakati, kwa kila mfanyakazi. Ni tofauti nawafanyakazi wengine wa Ikulu ya nchi hiyo, ambao aghalabu utawaona katika kilamsafara wa Rais Donald Trump. Rushataonekana hadharani siku za sherehe na hafla zingine, jukumu lake kubwa likiwani kuandaa keki au msosi uliokwenda shule kwa maofisa na wageniwaliohudhuria. Katika siku zakawaida, utamkuta jikoni, akihusika kwa kila hatua ya chakula anachokula RaisTrump na watu wengine ndani ya Ikulu. Hiyoinamaanisha ana ratiba ya chakula ya kila siku, anatakiwa kusimamia ubora wamlo wenyewe, kwa maana ya usalama wa kiafya na zaidi ya hapo, aingie jikonikuanza kukarangiza. Jamaa amekuwaakiifanya kazi hiyo ya kuwapikia wakubwa Ikulu ya Marekani tangu mwaka 1997,ikimaanisha kuwa si Rais Trump pekee, bali amewahudumia viongozi wotewaliopita, wakiwamo George W. Bush na kipenzi cha Waafrika, Barack Obama. Wasifu wa Rushunamtaja kuwa ni sajenti mstaafu na alilitumikia Jeshi la Marekani kwa miaka24, kabla ya kugeukia shughuli ya kuandaa madikodiko. Kwa mara yakwanza, baada ya kustaafu utumishi wake jeshini, Rush alijitosa katika upishimwaka 1994 na moja kati ya matukio yaliyompa jina ni lile la kutengeneza kekiyenye urefu wa futi 16. Lakini pia, babahuyo wa watoto wanne amejijengea umaarufu mkubwa kutokana na mwonekano wake wakuvutia unaotokana na mazoezi ya kutanua misuli. Hata umaarufuwake uliongezeka mara dufu Juni, mwaka jana, baada ya mkono wake uliojengekakimazoezi kuonekana na kuwavutia wengi. Siku hiyo alikuwa katika majukumu yakeya upishi. Akilizungumziahilo la mwili wake mkubwa unaoweza kuufananisha na waigizaji wa filamu zamapigano kama Arnold Schwarzenegger, anasema: Kuna kipindiRais Bush alinipongeza kwa jinsi nilivyo fiti na aliniuliza huwa nafanya ninikuwa hivi. Hata Rais Obama na viongozi wengine wakubwa wamekuwa wakiniuliza.Ninachowaambia ni kujitoa kwa kwenda mazoezini gym. Hakuna zaidi ya hapo. Huwa napigapushapu 2,222 kila siku na nilianza kufanya hivyo ikiwa ni kampeni yakuwakumbuka maveterani wa kijeshi 22 wanaopoteza maisha kila siku kwa kujiua,anasema. Katika mahojiano yake na jarida la afya la mens health, Rush anasema katika idadi hiyo, huwa anapumzika dakika tatu tu, zikizidi sana 10, kila anapofikisha 200. Aidha, haishiikatika pushapu, bali ili kujiweka fiti zaidi, amekuwa akihudhuria mara kwa maravituo vya mazoezi gym. Huwa nakwendagym kila siku na huko natumia saa moja au mbili hivi, anasimulia Rush nakuongeza: Kutokana na mazoezi makali hayo, huwa nakula chakula kingi. Akiliambia jerida hilo la mens health nasema asubuhi pekee huwa inakaa poa endapo anapata mayai ya kuchemsha 12 au 24 na maziwa. Si kwambamchana utapita hivi hivi, lazima msomi huyo wa shahada ya uongozi wa biasharaapate kuku wanne wa kukaanga ili mambo yaende sawa katika majukumu yake ya kaziza jikoni, huku akisubiri chakula cha usiku, ambacho huenda akarudia kamamchana au akabadilisha. Mbali ya majukumu yake, Rush amekuwa mstari wa mbele katikakampeni ya kuwasaidia maveterani wa jeshi, ambao kwa Marekani wamekuwawakiripotiwa kukabiliwa na msongo wa mawazo unaosababisha wajiue. Hivyo basi, alichoamua kukifanya mpishi huyo ni kuandikakitabu cha vyakula kiitwacho Combat Food Medic, akitazamia kutoa elimu yamilo inayoweza kupunguza kiwango cha msongo wa mawazo. Kupika kulikuwa na msaada mkubwa kwangu katika tiba dhidiya msongo wa mawazo, anasema Rush kuliambia jarida la Mens Health. Kuhusu familia yake anasema: Watoto wangu nao wakofiti pia... Nawafundisha namna ya kupika vyakula vyenye afya...  <topic>: KIMATAIFA 